
REFERAT 

privind aprobarea Planului Urbanistic de Detaliu “Casă familială”strada Grigore Alexandrescu, nr.61, Timişoara
Către Comisiile Consiliului Local al Municipiului Timişoara

        Având în vedere prevederile Planului Urbanistic General al Municipiului Timişoara, strategia de dezvoltare şi renovare urbană promovată de către Consiliul Local al Municipiului Timişoara 


Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Plan Urbanistic de Detaliu  “Casă familială” strada Grigore Alexandrescu, nr.61, Timişoara. Documentaţia este iniţiată de beneficiar, d-nul Zaharia Adrian Severin şi Zaharia Angela Elena, elaborată de Biroul Individual de Arhitectură, Arhitect Mircea Crăculeac - proiect nr. 200/2004.

Obiectul prezentului PUD - “Casă familială” strada Grigore Alexandrescu, nr.61, Timişoara constă în amplasarea unei locuinţe proprietate personală în zona de Vest a Municipiului Timişoara, pe strada Grigore Alexandrescu, la nr.61.
Parcela pe care se doreşte construirea unei locuinţe are destinaţia de locuinţe ( P- P+2) şi funcţiuni complementare, conform P.U.G.- Municipiul Timişoara aprobat prin HCL 157/2002. Prin prezenta documentaţie se doreşte construirea unei a doua case pe parcelă in spatele unei locuinţe existente.
Terenul studiat prin prezenta documentaţie este situat în intravilan, fiind proprietatea beneficiarului prezentei documentaţii Zaharia Adrian Severin şi soţia Zaharia Angela Elena, conform C.F. 139589 nr., nr. topo 19442/1/2.

Suprafaţa totală studiată prin prezenta documentaţie este de 1330 mp., iar parcela pe care se va amplasa construcţia  este dezmembrată şi are o suprafaţă de 760 mp..
Accesul se va realiza din strada Grigore Alexandrescu, conform avizului Comisiei de Circulaţie din Primăria Municipiului Timişoara. Construcţia nouă va fi amplasată conform Planşei nr.04, anexate la Proiectul de Hotărâre. Pentru realizarea acesteia există şi acordul notarial al vecinilor.
Indicii de construibilitate propuşi se incadrează în indicii aprobaţi pentru zona de locuinţe cu regim mic de înălţime:

P.O.T. max. = 40%, H max. =  S+P+2,
iar propunerea se incadrează in normele de densitate urbană.

Propunerea se inscrie în prevederile Certificatului de Urbanism nr. 3611 din 30.07.2004
Parcela studiată nu se află în zonă protejată sau de protecţie a monumentelor istorice, respectiv zonă de interes deosebit pentru care este necesar avizul Consiliului Judeţean Timiş.
Documentaţia de urbanism propusă este însoţită de  toate avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/08.06.2000 al Ministerului Lucrărilor Publice şi Amenajării Teritoriului ( M.T.C.T.) şi conform Certificatului de Urbanism de mai sus.
Planul Urbanistic de Detaliu “Casă familială” strada Grigore Alexandrescu, nr.61, Timişoara se va integra în Planul Urbanistic General al Municipiului Timişoara şi va avea o valabilitate de 10 ani. 
           VICEPRIMAR                                                                                     DIRECTOR 


      Ing. DOREL BORZA                                                               Dr. Arh. RADU RADOSLAV             
ŞEF SERVICIU                                                                               CONSILIER
   Arh. LAURA MĂRCULESCU                                                    Urb. CARMEN FALNIŢĂ       
AVIZAT JURIDIC
Jr. MIRELA LASUSCHEVICI

Red. C.F.
